**Sablon Centropa oktatási anyag készítéséhez**

|  |
| --- |
| **Alapadatok** |
| *Projekt / Óraterv / Feladat címe: Kinszki- A fény nyomában*  *Tanár(ok) neve:Kerepesi Ágnes,Ludvig Melinda, Wellisch Maya, Pongrácz Marianna* |
| **Résztvevő diákok** |
| *Diákok száma: Egy osztály (kb.30 fő)*  *Életkor:felső tagozat*  *Évfolyam:5-8. évfolyam* |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  Családi összetartozás, összetartás  *Milyen tantervi követelményekhez kapcsolódik az óraterv?*  20. századi történelem, család (etika), vizuális kultúra, ének, dráma -tantárgyi koncentráció  *Milyen tudást, ismeretet szereznek a diákok az óra során?*  *tantárgyi ismeretek, korrajz, társadalmi viszonyok, szociológiai viszonyok*  *Milyen készségeik, kompetenciáik fejlődnek?*  *kommunikáció, szociális kompetencia, érzékenyítés, ok-okozati összefüggések, időbeli, térbeli tájékozódás* |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*  Kinszki-film  fotók  életrajz  rajzeszközök (tükör, ceruza, festés kávéval stb.) |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*   1. Gondolattérkép készítése: család-szerelem, Te hogyan udvarolnál? (5-6 perc) 2. Egy családi fotó a Kinszki-albumból – válasz valakit a fotóról, akivel tudnál azonosulni. Rekonstruáljuk a fotót. (10 perc) 3. Szerelem papírrepülőn film megnézése (6 perc) <https://www.centropa.org/hu/centropa-cinema/kinszki-judit-szerelem-papirrepulon> 4. Családfa készítése csoportmunkában csomagolópapírra, közös megbeszélés (6-8 perc) 5. Bőröndben tárgyak (fotó, fényképezőgép, írógépről fotó, gomb, régi baba, maci, kisautó) - kihez köthetők az alábbi tárgyak a kivetített családi fotón (6-8 perc)   <https://www.centropa.org/hu/photos?lng=1&country=All&city=All&family_name=kinszki&language=All&year=All&search=> ( a tanórához a fotókat az órát tartó tanár választja ki az archívumból)   1. Kinszki, mint fotóművész - Kinszki képeiből kirakunk többet, a diákok választanak maguknak csoportonként (4 csoport) – címet adnak a képnek, megindokolják a választásukat (5-6 perc) 2. Wellisch Maya: Eretz című versének meghallgatása (3 perc)   ERETZ  Sárga csillagom,  a hatágú  rajta, a vaskos hosszúkabáton.  A borzalom egészen a torkomban lüktet  a gettó, a leplombált vagon.  Fut a vonat, cirógat a napsugár  a szabadság a résen oson át.  Sínek közé esve a kattogó idő, mint a gondolat.  Bőröndnyi emlék, tűnő varázs  a cseresznyefa fehér virága,  a méhek zümmögő zaja.  Nem szólunk csak némán, búcsú nélkül megyünk.  A szerelem megtaposva a földre hull.  Te jobbra, én balra ismételve,  a kezedet engedem, lökve jobbra, roskadva balra.  Bezárva étlen, szomjan és leköpve.  A jeltelen sírokon a tornyosuló kövek súlyával  a csonttá fogyott, meggyötört testek  a cseppekbe vesznek,  a mélyben hagyva a vízgyűrűket.  Wellisch Maya  percíró  2021.04.04.   1. Papírrepülőbe írt üzenetek a diákoktól. Kinek és mit üzennél? (5-6 perc) |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  Ismeretek bővítése, szociális kompetenciák, kommunikációs készségek fejlődése, saját értékrend fejlődése, együttműködési készség, empátia  Produktumok: családfarajz, papírrepülők, gondolattérkép, történetek a fotóról, üzenetek |
| **Dokumentáció** |
| *Dokumentáljátok valamilyen formában az órát (pl. fotók, videók, esszék, stb.)? Ha igen, örömmel vesszük, ha elkülditek nekünk (*[*szilagyi@centropa.org*](mailto:szilagyi@centropa.org) *e-mail címre).*  kiállítás szervezése a produktumokból, fotók, kiállításmegnyitó – gasztró, tárlatvezetés dokumentálása |
| **Értékelés** |
| *Hogyan fogod értékelni a diákok munkáját?*  Az aktivitást, kreativitást pozitív megerősítéssel értékelem, szóbeli dicsérettel, személyre szabott megerősítéssel  Visszajelző kérdések a diákoktól, és annak kiértékelése:  Mi volt számodra a legérdekesebb információ?  Melyik feladat tetszett a legjobban, miért?  Hogy érezted magad? |
| **Egyéb** |
| *Van-e bármi, amit hasznos tudnunk erről az óratervről?*  A csoport függvényében 1,2,3 tanórára tervezhetjük  Továbbgondolásra ajánlott feladat: kiállítás szervezése |